armvectores/hy_wikipedia_2023 huggingface dataset:
ԱՄՆ նախագահական ընտրություններ (2024)

Ամերիկայի Միացյալ Նահանգներում հերթական նախագահական ընտրությունները նախատեսվում են 2024 թվականի նոյեմբերի 5-ին։ Դրանք կլինեն երկրի պատմության մեջ 60-րդ նախագահական ընտրությունները, որին կարող է ընտրվել ԱՄՆ-ի 47-րդ նախագահը։
ԱՄՆ Սահմանադրության երկրորդ հոդվածի համաձայն՝ նախագահի պաշտոնում ընտրվելու համար թեկնածուն պետք է լինի ԱՄՆ քաղաքացի, նա պետք է լինի 35 տարեկանից ոչ պակաս և երկրի տարածքում ապրի առնվազն 14 տարի։ Առավել հաճախ թեկնածուները փրայմերիզների ընթացքում առաջադրվում են քաղաքական կուսակցություններից մեկից։ Հնարավոր թեկնածուների թվում է հանրապետական Դոնալդ Թրամփը, որը եղել է ԱՄՆ նախագահ 2017-2021 թվականներին, և դեմոկրատ Ջո Բայդենը, որը նախագահ է ընտրվել 2021 թվականներին։


== Ենթադրյալ թեկնածուներ ==


=== Դեմոկրատական կուսակցություն ===
Ալեքսանդրիա Օկասիո-Կորտես, ԱՄՆ Ներկայացուցիչների պալատի անդամ 2019 թվականից։
Էնդրյու Կուոմո, Նյու Յորքի նահանգապետը 2011 թվականից։
Պիտ Բուտտիջիչ, Սաութ Բենդ քաղաքի նախկին քաղաքապետ (2012-2020 թվականներ), 2020 թվականի նախագահի թեկնածու։
Կամալա Հարրիս, Կալիֆոռնիայի նահանգից ընտրված սենատոր։
Մայքլ Բենեթ, Կոլորադոյի նահանգից սենատոր, նախագահի թեկնածու 2020 թվականին։Փորձագետները նշում են, որ Կուոմոյի վարկանիշը զգալիորեն աճել է կորոնավիրուսի պանդեմիայի դեմ նրա հաջող պայքարի շնորհիվ, իսկ Օկասիո-Կորտեսը շատ տարածված է երիտասարդ ընտրողների և աշխատանքային դասի ներկայացուցիչների շրջանում։ 2024 թվականի ընտրություններին Ջո Բայդենի մասնակցությունը փորձագետները քիչ հավանական են համարում նրա տարիքի պատճառով. նա այդ պահին կլինի 81 տարեկան։


=== Հանրապետական կուսակցություն ===
45-րդ նախագահ Դոնալդ Թրամփի նախկին օգնական Սթիվ Բենոնը դեռ մինչև 2020 թվականի ընտրությունները հայտարարել էր, որ Թրամփն իր պարտության դեպքում կշարունակի պայքարը և կառաջադրվի 2024 թվականին։
Հնարավոր թեկնածուների թվում են Դոնալդ Թրամփի օրոք ԱՄՆ փոխնախագահ Մայքլ Փենսին։


=== Այլ թեկնածուներ ===
Ռեփեր Քանյե Ուեսթը, որն առաջադրվել էր 2020 թվականին Birthday Party-ից, քվեարկության օրը հայտարարել է, որ կմասնակցի հաջորդ ընտրություններին։
Սասեքսի դքսուհի Մեգան Մարքլը մտադիր է իր թեկնածությունն առաջադրել 2024 թվականի ընտրություններում։ Այս մասին հայտարարել է նրա կենսագիր Օմիդ Սկոբին։


== Ծանոթագրություններ ==
Սածաբլե

Սածաբլե (վրաց.՝ ამსაისი), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 105 մարդ։


== Ծանոթագրություններ ==
Միխայլովկա (գյուղ, Գայսինի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1817 թվականին։
2001 թվականի տվյալներով Միխայլովկա գյուղում բնակվում էր 1 460 մարդ։ Բնակավայրը զբաղեցնում է 2,6 կմ² տարածք։ Բնակչության խտությունը կազմում էր 561,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հունվարի 9

Հունվարի 9, տարվա 9-րդ օրն է։

Տարվա ավարտին մնում է 356 (նահանջ տարիներին՝ 357) օր։1905 Թվականի հունիսի 9-ը պատմության մեջ հայտնի է որպես Արյունոտ կիրակի. այդ օրը դաժանորեն ճնշվեց ռուսական առաջին հեղափոխության մաս կազմող Պուտիլովյան գործարանի բանվորների կազմակերպած խաղաղ ցույցը։


== Ծնունդներ ==
1658 - Նիկոլա Կուստու, բարոկկո ոճի ֆրանսիացի քանդակագործ
1850 - Իվան Մուշկետով, ռուս երկրաբան և աշխարհագրագետ
1856 - Ստեվան Մոկրանյաց, սերբ կոմպոզիտոր, բանահավաք, դիրիժոր, մանկավարժ
1866 - Ավետիս Ահարոնյան, հայ հասարակական–քաղաքական գործիչ, գրող
1893 - Վիլիամ Գարբատ, անգլիացի ֆուտբոլիստ և գլխավոր մարզիչ
1908 - Սիմոնա դը Բովուար, ֆրանսիացի կին գրող, փիլիսոփա, ֆեմինիստական շարժման գաղափարախոս, Ժան Պոլ Սարտրի կյանքի ընկերուհի (վ. 1986)
1915 - Սուրեն Այվազյան, հայ արձակագիր (վ. 1981)
1924 - Սերգեյ Փարաջանով, հայ կինոռեժիսոր (վ. 1990)
1925 - Օֆելիա Համբարձումյան, հայ երգչուհի, ՀԽՍՀ ժող. արտիստուհի
1945 - Լևոն Տեր-Պետրոսյան, Հայաստանի երրորդ հանրապետության առաջին նախագահ
1950 - Սամվել Խալաթյան, հայ դրամատուրգ, երգիծաբան, Հայաստանի մշակույթի վաստակավոր գործիչ
1955 - Հարություն Խաչատրյան, հայ ռեժիսոր, Հայաստանի վաստակավոր արտիստ, բազմաթիվ միջազգային մրցանակների դափնեկիր, Ոսկե ծիրան երևանյան կինոփառատոնի գլխավոր տնօրեն
1974 - Սավիո, բրազիլացի ֆուտբոլիստ, կիսապաշտպան
1989 - Նինա Դոբրև, ամերիկյան դերասանուհի
1991 - Ալվարո Սոլեր, իսպանացի երգիչ, կոմպոզիտոր


== Մահեր ==
1953 - Պետրոս Պալթազար, դերասան (ծ. 1866)
1966 - Հարո Ստեփանյան, հայ կոմպոզիտոր
2005 - Սերգեյ Աղաջանյան, հայ երգահան, ջութակահար, պրոֆեսոր (ծ. 1929)


== Տոներ ==


=== Ազգային ===
 Սերբիա - Հանրապետության օր
Սռնալրջուն սրտապտուղ

Սռնալրջուն սրտապտուղ (լատ.՝ Sameraria cardiocarpa), խաչածաղկավորների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։


== Նկարագրություն ==
25-35 սմ բարձրությամբ, ճյուղավորված ցողուններով, թխակապույտ, միամյա մերկ բույս է։ Ցողունային տերևները լայն-նշտարաձև են, հիմքում ունեն խոր-սրտաձև լայն ականջուկներ, որոնցից արմատամերձերը երկարավուն-նշտարաձև են։ Ծաղիկները քառատիպ են, պսակաթերթերը՝ դժգույն դեղին։ Պտուղը՝ չբացվող, կլորավուն-ձվաձև, հիմքում՝ սրտաձև, գագաթում՝ թեթևակի գոգավոր, եզրերից կարերի ուղղությամբ նեղ, թեքված, սեպաձև ատամիկներով պատիճակ է։


== Տարածվածություն ==
Հայաստանում հանդիպում է միայն Դարեղեգիսի ֆլորիստիկական շրջանում (Արենի, Չայքենդ)։ Հանդիպում է նաև Արևելյան Նախակովկասում և Միջին Ասիայում։


== Էկոլոգիա ==
Աճում է միջին լեռնային գոտում՝ ծովի մակարդակից 1300-1500 մ բարձրությունների վրա, ինչպես նաև չոր լանջերին, տափաստաններում և ֆրիգանոիդներում։ Ծաղկում է ապրիլ ամսին, պտղաբերում՝ մայիսին։


== Պահպանություն ==
Կրիտիկական վիճակում գտնվող տեսակ է։ Հանդիպում է մեկ ֆլորիստիկական շրջանում։ Տարածման և բնակության շրջանների մակերեսը 10 կմ²-ից պակաս է։ Տեսակին, կապված տնտեսական գործունեության հետ, սպառնում է անհետացման վտանգ։ Հայաստանի Կարմիր գրքի առաջին հրատարակության մեջ ընգրկված էր որպես հազվագյուտ տեսակ։ Ընգրկված չէ CITES-ի և Բեռնի կոնվենցիաների հավելվածներում։
Պահպանության միջոցառումներ չեն իրականացվում։


== Ծանոթագրություններ ==
Վերտովա

Վերտովա (իտալերեն՝ Vertova), կոմունա Իտալիայում, Լոմբարդիա մարզի Բերգամոյի գավառում։
Բնակչությունը ըստ 2008 թվականի տվյալների կազմում է 4701 մարդ, խտությունը՝ 313 մարդ/կմ²։ Զբաղեցնում է 15 կմ² տարածք։ Փոստային ինդեքս՝ 24029։ Հեռախոսային կոդ՝ 035։
Բնակավայրի հովանավորն է սուրբ առաքյալ և ավետարանիչ Մարկոսը։ Տոնը նշվում է ամեն տարի ապրիլի 25-ին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Մեյսոն Ադամս

Մեյսոն Ադամս (անգլ.՝ Mason Adams; փետրվարի 26, 1919(1919-02-26), Բրուքլին, Նյու Յորք, Նյու Յորք, ԱՄՆ - ապրիլի 26, 2005(2005-04-26), Նյու Յորք շրջան, Նյու Յորք, Նյու Յորք, ԱՄՆ), ամերիկացի խիստ բնավորությամբ դերասան։


== Կենսագրություն ==
Մեյսոն Ադամսը ծնվելը փետրվարի 26-ին Բրուքլինում, Նյու Յորքում։ Միչիգանի արվեստի համալսարանում ստացել է մագիստրոսի աստիճան, ապա ավարտել է Մադիսոնի Վինսկոնսին համալսարանի թատրոնի բաժինը։ 1940 թվականին Բալտիմորում նա առաջին անգամ դուրս է եկել բեմ։


=== Կարիերա ===
Ադամսի կարիերան սկսել է ռադիո շոուներին մասնակցելուց։ 1947-ից 1959 թվականները նա «Երիտասարդ Պեպերի ընտանիքը» բեմադրությունում խաղացել է Պեպերի դերը։ 1945 թվականին Ադամսը ստացավ դրվագային դեր «Սուպերմենի արկածները» ռադիո շոույում։ 1977-ից 1982 թվականներին Մեյսոն Ադամսը ներգրավվեց «Լու Գրանթ» դրամատիկական սերիալում։
1960-ականների ողջ ընթացքում Ադամսը պահանջվում էր հեռուստատեսային գովազդների համար, հիմնականում սննդի և կենցաղային ապրանքների։ 1986 թվականին նա մասնակցեց «Սեզամի փողոցների» դրվագներից մեկին։
1970 թվականին Ադամսը «Ուրիշ աշխարհ» օպերայում դարձավ գլխավոր դերակատար։ 1981 թվականին դերասանը «Նշան 3:Վերջին ճակատամարտ» թրիլլերում ստացավ ԱՄՆ-ի նախագահի դեր։ 1986 թվականին Ադամսը խաղաց «Սպանության պատրանք» կրիմինալ թրիլլերի գնդապետ Մեյսոնի դերը։


== Անձնական կյանք ==
1957 թվականին Ադամսը ամուսնացավ Մարգո Ֆայնբերգի հետ։ Նրանք ունեցան դուստր և որդի՝ Բետսի և Բիլլ։ Մեյսոն Ադամսը մահացավ 2005 թվականի ապրիլի 26-ին ֆիզիկական պատճառներով։


== Ծանոթագրություններ ==
Դեյցիա խորդուբորդ

Դեյցիա խորդուբորդ (լատ.՝ Deutzia Thunb scabra Thunb), դրախտավարդազգիների ընտանիքի, դեյցիա ցեղի բույս։


== Նկարագրություն ==
Տերևաթափ թուփ է՝ մինչև 2,5 մետր բարձրությամբ։ Ընձյուղները մազմզուկապատ են։ Կեղևը կարմրագորշավուն է կամ մոխրագորշավուն, հետագայում անջատվում է բարակ շերտերով։ Տերևները երկարավուն ձվաձև են, 3-9 սմ երկարությամբ, ծաղկաբույլերն ուղղաձիգ, նեղ հուրաններ են, 6-12 սմ երկարությամբ։ Ծաղիկները սպիտակ են կամ թեթևակի վարդագույն, 1,5 սմ տրամագծով։ Պտուղը չոր տուփիկ է։ Ծաղկում է հունիսից-հուլիս, պտուղները հասունանում են հոկտեմբեր-նոյեմբեր ամիսներին։


== Տարածվածություն ==
Տարածված է Ճապոնիայում և Չինաստանում։ Հայաստան է ներմուծված 1950 թվականին, մշակվել է Երևանում և Վանաձորում։ Ներկայումս լավ է հարմարվել մեր հանրապետության ստորին և միջին լեռնային գոտիների պայմաններում, առատորեն ծաղկում և պտղաբերում է։ Բարձր լեռնային շրջաններում խիստ ցրտահարվում է։ Առանձնապես բարձր են գնահատվում լիաթերթիկ այլատեսակները։ Արագ է աճում, լուսասեր է, պահանջկոտ հողի նկատմամբ, խոնավասեր, սակայն լավ է դիմանում կարճատև երաշտին։


== Կիրառություն ==
Խորհուրդ է տրվում օգտագործել դեկորատիվ խմբերում, որպես մենաթուփ, երկարատև ծաղկող այգիներում։ Գազադիմացկունության շնորհիվ կարելի է մշակել նաև արդյունաբերական ձեռնարկությունների բակերում։ Հեշտությամբ է բազմանում սերմերով և թփի բաժանման միջոցով։


== Ծանոթագրություններ ==
Թեքե (Նիկտեի գավառ)

Թեքե, գյուղ, իջևան Կիլիկիայի Քարամանի մարզի Նիկտեի գավառում։ Գտնվում էր Չայան գյուղի մոտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Վիսելկի (Մատվեևո-Կուրգանսկի շրջան)

Անվան այլ կիրառումների համար տե՛ս՝ Վիսելկի (այլ կիրառումներ)Վիսելկի (ռուս.՝ Выселки), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Եկատերինովսկի գյուղական համայնքի կազմի մեջ։
(4445) Ջիմստրատոն

(4445) Ջիմստրատոն (անգլ.՝ Jimstratton), աստերոիդ աստերոիդների հիմնական գոտում։ Հայտնաբերվել է 1985 թվականի հոկտեմբերի 15-ին Կենձո Սուզուկիի և Տակեշի Ուրատայի կողմից Տոյոտայում։
Միջին հեռավորությունը Արեգակից կազմում է 2,267035 ա. մ., առավելագույնը մոտենում է 1,8369 ա. մ. հեռավորության վրա և հեռանում 2,6972 ա. մ.։ Արեգակի շուրջ մեկ ամբողջական պտույտ է կատարում 1246,77 երկրային օրվա ընթացքում, իր ուղեծրով շարժվելով միջինում 0,288747 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4445) Ջիմստրատոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շնչաչափություն

Շնչաչափություն, սպիրոմետր (լատ.՝ spirare ֊ փչել, շնչել և․․․ մեարիա), թոքերի կենսական տարողությունը չափելու մեթոդ։ Առաջարկել է անգլիացի գիտնական Հատչիսոնը (1846)։ Կենսական տարողությունը որոշվում է հանգիստ շնչառության ժամանակ թոքերն օդափոխող շնչառական (մոտ 500 սմ³), խորը շնչառման դեպքում թոքերը մտնող լրացուցիչ (1500 սմ³) և հանգիստ արտաշնչումից հետո ուժեղ արտաշնչմամբ թոքերից դուրս եկող պահեստային (1600 սմ³) օդի գումարով։ Չափում են հատուկ գործիքով՝ շնչաչափով։ Վերջին տարիներին կիրառում են նաև շնչագրության մեթոդը, շնչագրով գրանցվում են շնչառական շարժումները և հատուկ աղյուսակով որոշվում է թոքերի կենսական տարողությունը։ Այն կիրառվում է առողջ մարդկանց հետազոտելիս, ինչպես նաև թոքերի և սիրտ-անոթային համակարգի հիվանդությունների ախտորոշման ու բուժման նպատակով։
Էմկի

Էմկի (ռուս.՝ Эмки), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տայդոն գետի աջ ափին՝ 62 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կիսահաղորդչային նյութեր

Կիսահաղորդչային նյութեր, էլեկտրոնային սարքերի պատրաստման համար կիրառվող կիսահաղորդիչներ։ Լինում են՝ 

իոնային
էլեկտրոնային


== Իոնային կիսահաղորդչային նյութեր ==
Հաղորդականությունը պայմանավորված է իոններով, և էլեկտրական հոսանքի առկայության դեպքում փոխվում են նյութի կազմությունն ու կառուցվածքը։ Այդ պատճառով իոնային կիսահաղորդչային նյութերը սարքերի պատրաստման համար պիտանի չեն։


== էլեկտրոնային կիսահաղորդչային նյութեր ==
Հոսանքակիրներն էլեկտրոններն են, ուստի նրանցում էլեկտրական հոսանքը չի ուղեկցվում նյութի տեղափոխությամբ։
Կիսահաղորդչային նյութերը բաժանում են մի քանի հիմնական տարատեսակների՝

Պարզ/ատոմական պարզ կիսահաղորդչային նյութեր. Մենդելեևի պարբերական աղյուսակի միայն 12 տարրերն են, որոնցից մեծ կիրառություն ունեն գերմանիումը (Ge) և սիլիցիումը (Si)։ Այս կիսահաղորդիչներում էլեկտրոնների շարժունությունը բավական մեծ է (սիլիցիումինը 1400 սմ^2/վ*վրկ. գերմանիումինը՝ 3600 սմ^2/վ*վրկ) ։Սիլիցիումից և գերմանիումից պատրաստում են դիոդներ, տրանզիստորներ, ինտեգրալային միկրոսխեմաներ և այլն։ Մոլեկուլային ցանցով պարզ կիսահաղորդչային նյութերից մեծ կիրառություն ունեն 6-րդ խմբի տարրերը՝ ծծումբը (Տ), սելենը (Se) և թելուրը (Te), իսկ 5-րդ խմբից՝ ֆոսֆորը (P) և արսենը (As)։ 
Սելենը, որը խոռոչային կիսահաղորդիչ է, սպեկտրալ զգայնությամբ մոտ է մարդու աչքին և ֆոտոէլեմենտներում գործածվող հիմնական նյութերից է։ 

Կիսահաղորդչային նյութեր են նաև A^XB^8-X տեսակի միացությունները, որտեղ A-ն X խմբի տարր է, B-ն՝ (8— X) խմբի։ Այսպիսի միացություններից A^1B^v11 տեսակին են պատկանում AgCl, CuBr, KBr, LiF ևն նյութերը, որոնք դեռևս լայն կիրառություն չունեն։
A^11B^Vi տեսակի միացությունների խմբին են պատկանում երկրորդ խմբի մետաղների սուլֆիդները, թելուրիդները, սելենիդները և օքսիդները։ Այս կիսահաղորդչային նյութերը օգտագործվում են զգայուն ֆոտոդիմադրություններ, ֆոտոէլեմենտներ, տարրական մասնիկների դետեկտորներ և այլ սարքեր պատրաստելու համար։
A^IIIB^v տեսակի միացությունները կիսահաղորդչային ամենակարևոր նյութերից են։ Սրանք երրորդ խմբի երկրորդ ենթախմբի տարրերի անտիմոնիդները, արսենիդները, ֆոսֆիդներն ու նիտրիդներն են։ Այս նյութերի բյուրեղային ցանցն ունի տետրաէդրական փուլեր։
Կարևոր նշանակություն ունեն նաև A^IVB^IV (SiC, SiGe), AIvBvI (PbS, PbSe, PbTe), AnBv1 (CuS, CuO, Cu20), AnBVI (CdSb, ZnSb) և այլ միացությունները։
Կիրառման մեծ հեռանկարներ ունեն ավելի բարդ՝ A^XB1^8-XB2^8-x, A1^XA2^XB^8-X տեսակի միացությունները և պինդ լուծույթները (GaAsP, InGaSb, ZnCdSeTe)։
Կիսահաղորդչային էլեկտրոնիկայում լայն կիրառություն ունեն հեղուկ կիսահաղորդիչները։
Շահրուր

Շահրուր, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Յակ

Յակ, սարացուլ, տիբեթյան ցուլ, ցուլերի ենթաընտանիքի որոճող կաթնասուն։ Վայրի յակը (պահպանվել է միայն Տիբեթում) խոշոր կենդանի է, մնդավի բարձրությունը՝ մոտ 2 մետր, կենդանի զանգվածը՝ մինչև 1 տոննա։ Մարմնակազմվածքը ամուր է, վերջավորությունները և պարանոցը՝ կարճ, եղջյուրները՝ զարգացած, մնդավի մասում նկատելի սապատով, պարանոցի ստորին, վերջավորությունների վերին հատվածները և որովայնը պատված են մինչև 50 սանտիմետր կոպիտ մազածածկով։ Սնվում է խոտանման բույսերով։ 

Ընտանի յակը բուծում են Տիբեթի, Չինաստանի և Մոնղոլիայի բարձրլեռնային շրջաններում և այլուր։ Արու յակի կենդանի զանգվածը՝ 350-450, իսկ էգերինը 270-300 կիլոգրամ է, ապրանքային կաթնատվությունը՝ 300-350 կիլոգրամ, կաթի յուղայնությունը՝ 6-7%, սպանդային ելքը՝ 45-46%, բրդատվությունը՝ մինչև 3 կիլոգրամ։ Յակը հուսալի փոխադրամիջոց է, կարող է փոխադրել մինչև 140 կիլոգրամ բեռ։ Օգտագործվում է նաև որպես մսատու կենդանի։ Տավարի և Ցակի հիբրիդները ըստ աճի և մթերատվության օժտված են ցայտուն արտահայտված հետերոզիսով։
Տաթև Հակոբյան

Տաթև Հակոբյան (մարտի 21, 1996(1996-03-21)), հայ ծանրորդ, Եվրոպայի առաջնության բրոնզե մեդալակիր, հանդես է գալիս մինչև 87 կգ քաշայինների կարգում։ Հանդիսանում է Հայաստանի ծանրամարտի կանանց հավաքականի անդամ։


== Կենսագրություն ==
Ծնվել է 1996 թվականի մարտի 21֊ին։ 
2013 թվականին մասնակցել է աշխարհի երիտասարդական առաջնությանը և զբաղեցրել 13-րդ տեղը։ Նա մինչև 69 կգ քաշային կարգում ՝ բարձրացնել է 165 կգ։ Նույն թվականին 170 կգ արդյունքով  Եվրոպայի մինչև 17 տարեկանների առաջնությունում գրավել է երրորդ տեղը։
2014 թվականի Եվրոպայի պատանիների առաջնության մինչև 75 կգ քաշային կարգում նա զբաղեցրել է 5-րդ տեղը՝ 201 կգ (93 +108)։
2017 թվականին Սպլիտ քաղաքում տեղի ունեցած Եվրոպայի առաջնությունում, մինչև 90 կգ քաշային կարգում հայ ծանրորդը գրավել է երրորդ տեղը։ Նա բարձրացրել է 105 կգ պոկում վարժությունում և 125 կգ հրում վարժությունում և դրսևորել միջազգային մրցաշարերում իր կարիերայի լավագույն արդյունքը։ 
2018 թվականին Աշխաբադում տեղի ունեցած աշխարհի առաջնության ընթացքում նա չի կարողցել պոկում վարժությունում արդյունք ցույց տա ու այդպես էլ դուրս է մնացել հետագա պայքարից։
2019 թվականին Բուխարեստում մինչև 23 տարեկանների Եվրոպայի առաջնությունում 87 կգ քաշային կարգում նվաճել է արծաթե մեդալ։
Նույն թվականին Տաթևը ոսկե մեդալ նվաճել Դոհայում տեղի ունեցած Քաթարի 6֊րդ միջազգային գավաթում։ Հայ ծանրորդը բարձրացրելն է 232 կգ։


== Ծանոթագրություններ ==


== Արտաքին հղումներ ==
ТЯЖЕЛОАТЛЕТКИ ГОТОВЯТСЯ К ЧЕМПИОНАТУ ЕВРОПЫ
Հայտնի են ծանրամարտի Հայաստանի կանանց չեմպիոնները
Ծաղկավոր բույսերի ցեղեր (M)

Այստեղ ներկայացված են The Plant List տվյալների բազայում 2010 թ. դեկտեմբերի դրությամբ ներառված 904 649 անվանում ծաղկավոր բույսերի 14 038 ցեղերից M տառով սկսվող 1 769-ը։
Աղյուսակի առաջին սյունակում տեղակայված են 1 769 ցեղերի լատիներեն անվանումները (The Plant List տվյալների բազայի վիճակագրության մեջ ասվում է 14 038 ցեղերի մասին)։
Երկրորդ սյունակում նշված է ընտանիքը, որտեղ ներառված է տվյալ ցեղը։


== Ծանոթագրություններ ==


== Հղումներ ==
Angiosperms (Flowering plants) — all genera // The Plant List
The Plant List (2010). Version 1. Published on the Internet; http://www.theplantlist.org/ (accessed 1st January)(անգլ.)
Մեղրը գլխում (ֆիլմ)

«Մեղրը գլխում» (գերմ.՝ Honig im Kopf), ռեժիսոր և սցենարիստ Թիլ Շվայգերի գերմանական տրագիկոմեդիան, թողարկվել է 2014 թվականին։ Գերմանիայում ֆիլմը դարձել է տվյալ ժամանակաշրջանի վարձույթի առաջատարը, կինոթատրոններում հավաքելով ավելի քան 7 միլիոն հանդիսատես։

Ֆիլմի անվանումը փոխաբերություն է, որի օգնությամբ գլխավոր հերոսը նկարագրում է իր վիճակը, պատասխանելով՝ «Ի՞նչ ես դու զգում, երբ  ամեն ինչ մոռանում ես» հարցին։


== Սյուժե ==
Կնոջ մահը վատ է անդրադարձել նախկին անասաբույժ Ամանդուս Ռոզենբախի վրա։ Նրա մոտ սկսում է զարգանալ Ալցգեյմերի հիվանդությունը, որի պատճառով հերոսը անընդհատ հայտնվում է անհարմար իրավիճակներում։ Ամանդուսի որդին՝ Նիկոն որոշում է հորը տանել իր տուն։ Նիկոյի կինը՝ Սառան դեմ է այդ որոշմանը, ի տարբերություն նրա դստեր՝ Թիլդայի, ով սիրում է պապին և ցանկանում է օգնել նրան հաղթահարել հիվանդությունը։
Հոր մասնակցությամբ մշտական միջադեպերը և նրա ոչ ադեկվատ վարքագիծը ստիպում են Նիկոյին մտածել նրան ծերանոց ուղարկելու գաղափարի շուրջ։ Սակայն Թիլդան խնդրի լուծման այլ տարբերակ է գտնում և պապի հետ փախչում է Վենետիկ, որտեղ երիտասարդ Ամադուսը կնոջ հետ անցկացրել էին մեղրամիսը։ Նպատակին հասնելու ճանապարհին հերոսները հանդիպում են մի շարք խոչընդոտների, որոնք բարի և գթասիրտ մարդկանց օգնությամբ կարողանում են հաղթահարել։
Նիկոն և Սառան փախստականների հետևից ուղևորվում են Իտալիա և փորձում են գտնել Ամանդուսին և Թիլդային։ Վենետիկի ռոմանտիկան արթնացնում է ամուսինների մարած կիրքը, բայց Ամանադուսին՝ իր երիտասարդության քաղաքում գտնվելու փաստը չի բուժում. մի պահ նա չի ճանաչում Թիլդային։
Վերադառնալով տուն, ընտանիքը շարունակում է խնամել Ամանադուսին, բայց արդյունքում հիվանդությունը խլում է նրա կյանքը։


== Դերերում ==


== Վարձույթ ==
Ֆիլմի պրիմերան կայացել է 2014 թվականի դեկտեմբերի 25-ին, Գերմանիայում։ Առաջին շաբաթվա ընթացքում «Մեղրը գլխումը»-ն դիտել են ավելի քան 1 միլիոն հանդիսատես և ավելի քան 7 միլիոն ամբողջ վարձույթի ընթացքում։  Այսպիսով, այն դարձել է 2014 թվականի գերմանական ամենահայնի ֆիլմը, և ընդգրկվել է գերմանական կինոյի պատմության ամենահաջողակ ֆիլմերի տասնյակում։


== Քննադատություն ==
Կինոքննադատների մեծ մասը բավականին դրական ընդունեցին ֆիլմը, ֆիլմի առավելությունների մեջ նշելով գլխավոր դերերը մարմնավորած դերասանների լավ խաղը, սյուժեի զարգացման տեմպը և դինամիկան, ինչպես նաև հումորի և ողբերգության հաջող համադրությունը, որը օգտագործվում է Ալցգեյմերի հիվանդության թեման բացահայտելու համար։
Բացի այդ, ֆիլմը արժանացել է նաև բացասական գնահատականների։ Բացասական քննադատություն է առաջացրել մասնավորապես անտեղի կատակները, սյուժեի հեքիաթային լինելը, և թույլ մոնտաժը։


== Մրցանակներ ==
2015 —  Deutscher Filmpreis նրցանակ՝ տարվա ամենադիտված ֆիլմին
2015 — CIVIS Medienpreis՝ «լավագույն կինոֆիլմ» կատեգորիայում


== Ծանոթագրություններ ==


== Արտաքին հղումներ ==
http://film.info/honigimkopf/ фильма «Мёд в голове». պաշտոնական կայք (գերմ.)
Սանդրա Շմիրլեր

Սանդրա Շմիրլեր (անգլ.՝ Sandra Marie Schmirler, 1990-1995 թվականներին՝ Սանդրա Պիտերսոն, հունիսի 11, 1963(1963-06-11), Biggar, Սասկաչևան, Կանադա - մարտի 2, 2000(2000-03-02), Ռեջայնա),  կանադացի կյոռլինգիստուհի, օլիմպիական չեմպիոն և աշխարհի չեմպիոն։ 
Եղել է Կանադայի կանանց ազգային հավաքականի սքիպը 1998 թվականի Օլիմպիական խաղերի ժամանակ։ Եղել է առաջին սքիպը, որ Օլիմպիական խաղերում նվաճել է ոսկե մեդալ։ Օլիմպիական խաղերին նախորդող տարիներին երեք անգամ հաղթել է աշխարհի առաջնություններում։
1999 թվականին  Շմիրլերն ամբողջ թիմի հետ միասին ընդգրկվել է Կանադական կյոռլինգի փառքի սրահում։ 2000 թվականին ընդունվել է Կանադայի սպորտային փառքի սրահ (անգլ.՝ Canadian Sports Hall of Fame) (նրանք եղել են առաջին կին կյոռլինգիստուհիները, որոնք ընդգրկվել են փառքի այդ սրահում)։ 2009 թվականին ընդգրկվել է Կյոռլինգի համաշխարհային ֆեդերացիայի Կյոռլինգի միջազգային փառքի սրահում (հետմահու)։
2000 թվականին նրա մահվանից հետո հիմնադրվել է Սանդրա Շմիրլերի հիմնադրամը (անգլ.՝ Sandra Schmirler Foundation)՝ ճգնաժամային իրավիճակներում նորածինների խնամքի հիմնադրամ։ Նրա պատվին  կոչվել է Կանադայի կանանց առաջնությունում  ամենաարժեքավոր խաղացողին տրվող մրցանակը (անգլ.՝ Sandra Schmirler Most Valuable Player Award)։


== Խմբեր ==
ՍԱ — Սասկաչևան նահանգիկանանց կյոռլինգի առաջնություն ԿԱ — Կանադայի կյոռլինգի կանանց առաջնություն (Scotties Tournament of Hearts),ԿԿՕԸ —  խմբի նախաօլիմպիական ընտրություն, որը պետք է մասնակցեր Օլիմպիական խաղերին որպես Կանադայի կյոռլինգի կանանց հավաքական,ՁՕԽ — Ձմեռային օլիմպիական խաղեր։


== Ծանոթագրություններ ==


== Արտաքին հղումներ ==
1997 թվականի կյոռլինգի կանանց աշխարհի առաջնություն, եզրափակիչ, Կանադա (Սանդրա Շմիրլեր) — Նորվեգիա (Դորդի Նորդբյու) ՅուԹյուբում(անգլ.)
Լիստվենիչնի (Լիստվենիչնայա Վալսայի վտակ)

Անվան այլ կիրառումների համար տե՛ս՝ Լիստվենիչնի (այլ կիրառումներ)Լիստվենիչնի (ռուս.՝ Лиственничный), գետ Ռուսաստանում, հոսում է Նենեցյան ինքնավար օկրուգով, Կոմի Հանրապետությունով։ Գետաբերանը գտնվում է Լիստվենիչնայա Վալսա գետի ձախ ափին 10 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000079875
Կոդը ըստ հիդրոլոգիական հետազոտության (ՌԴ) — 103007987
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
ԱՄՆ արտաքին փոքր կղզիներ

ԱՄՆ արտաքին փոքր կղզիներ(անգլ.՝ United States Minor Outlying Islands), ներառում է ութ կղզային տարածքներ, որոնք տեղակայված են Խաղաղ օվկիանոսում, ինչպես նաև Նավասա կղզին Կարիբյան ծովում։ Տերմինը առաջ է եկել 1986 թ-ին ISO 3166-1-ի առաջացմանը զուգընթաց։ Ներկա պահին կղզիներից ոչ մեկում չկա մշտական բնակչություն։ Նավասա կղզին կռվախնձոր է Հայիթի հետ, իսկ Ուեյքը` Մարշալյան կղզիների։ Կղզիները ունեն իրենց առանձին դոմենը` .um-ը։


== Հղումներ ==
United States Pacific Island Wildlife Refuges Archived 2017-07-16 at the Wayback Machine. (անգլ.)
Ափնիա

Ափնիա (վրաց.՝ აფნია), գյուղ Վրաստանում։ Գտնվում է Սամցխե-Ջավախք մարզի Ախալքալաքի շրջանում։


== Դիրք ==
Գյուղը գտնվում է ծովի մակարդակից 1700 մետր բարձրության վրա։ Շրջկենտրոն Ախալքալաքից հեռու է 23 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 160 մարդ։


== Ծանոթագրություններ ==
Ջորջ Ստաբս

Ջորջ Ստաբս (անգլ.՝ George Stubbs, օգոստոսի 24, 1724(1724-08-24), Լիվերպուլ, Լանկաշիր, Անգլիա, Մեծ Բրիտանիայի թագավորություն - հուլիսի 10, 1806(1806-07-10)[…], Լոնդոն, Մեծ Բրիտանիայի և Իռլանդիայի միացյալ թագավորություն), անգլիացի նկարիչ, որն առավել հայտնի է իր ձի պատկերող կտավներով և նկարներով։
Ջորջ Ստաբսը ծնվել է 1724 թվականին Անգլիայի Լիվերպուլ քաղաքում, վաճառականի ընտանիքում։ Ամեն օր հոր հետ մեկնում էր առևտրական աշխատանքներ կատարելու։ Հոր մահից հետո սկսում է զբաղվել գրաֆիկական նկարչությամբ։


== Նկարներ ==

		
		
		


== Ծանոթագրություններ ==
Արվիլե

Արվիլե (ֆր.՝  Arvillers), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 737 մարդ, բնակչության խտությունը` 58.12: Բնակավայրը զբաղեցնում է 12.68 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 31 կմ հյուսիս-արևմուտք։


== Բնակչություն ==


== Տնտեսություն ==
2010 թվականին կար 477 աշխատունակ (15-64 տարեկան) բնակիչ, որոնցից ակտիվ էին 359-ը, իսկ ոչ ակտիվները` 118։ Ակտիվության ցուցանիշը կազմում է 75,3 %։ 359 աշխատունակ մարդկանցից աշխատել է 336 անձ (185 տղամարդ և 151 կին)։ Գործազուրկ են եղել 23 անձ (10 տղամարդ և 13 կին)։ 118 անաշխատունակներից 28 եղել են աշակերտներ կամ ուսանողներ, 42-ը` թոշակառուներ, իսկ 48-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կորնո դի Ռոզացո

Կորնո դի Ռոզացո (իտալերեն՝  Corno di Rosazzo), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 3367 մարդ 2008 թվականի մարդահամարի տվյալների, բնակչության խտություն՝ 276 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 33040։ Հեռախոսային կոդ՝ 0432։
Կոմունայի հովանավորն է Սուրբ Կույս Մարիամը։ Տոնը նշվում է հոկտեմբերի 7-ին։


== Ժողովրդագրություն ==
Բնակչության աճը


== Կապի տվյալներ ==
Հեռախոսահամար՝ 0432 759164
Էլեկտրոնային փոստ։ segretario@com-corno-di-rosazzo.regione.fvg.it
Պաշտոնական կայք։ http://www.comune.corno-di-rosazzo.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սիլանտևո

Սիլանտևո (ռուս.՝ Силантьево, բաշկիրերեն՝ Силантьев), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 666 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբդուլ Ղանի Բարադար

Մոլլա Աբդուլ Ղանի Բարադար (փուշթու՝  և դարի՝ عبدالغني برادراخوند, սեպտեմբերի 29, 1968(1968-09-29), Weetmak, Աֆղանստանի թագավորություն), նաև հայտնի է որպես մուլլա Բարադար Ահունդ,  աֆղանական «Թալիբան» շարժման դաշտային հրամանատարն ու քաղաքական թևի առաջնորդը։ 1994 թվականի ստեղծված «Թալիբան» ահաբեկչական շարժման հիմնադիրներից մեկը։ Մոլլա Մուհամմեդ Օմարի տեղակալը (հնարավոր է նաև ազգականը) և Քվետտա Շուրայի խորհրդի ղեկավարը։ 2009 թվականից մինչև 2021 թվականը դե ֆակտո դիտարկվել է որպես «Թալիբանի» առաջնորդ, թեև շարժման դե յուրե առաջնորդը իսլամական աստվածաբան Հայբաթուլա Ախունձադան է։


== Կենսագրություն ==
Էթնիկ ծագմամբ պուշթուն է՝ դուրրանի ցեղի պոպալզայ կլանից։ Աֆղանստանում պատերազմի ժամանակ կռվել է խորհրդային զորքերի դեմ։ 1994 թվականին օգնել է Օմարին՝ հիմնել «Թալիբանը»։ Ղանին, որը նաև հայտնի է որպես Աբու Հաֆս Նեջդա, կազմակերպել է վերապատրաստման ճամբարներ և հարձակումներ է ծրագրել ցեղային առաջնորդների և օտարերկրացիների վրա։ 
Թալիբների կառավարման ժամանակ (1996-2001) տարբեր պաշտոններ է զբաղեցրել, այդ թվում եղել է Հերաթ և Նիմրուզ նահանգների կառավարիչը  և Արևմտյան Աֆղանստանում ռազմական կորպուսի հրամանատարը։ ԱՄՆ պետդեպարտամենտը նրան դիտարկել է որպես գլխավոր շտաբի պետի տեղակալ և Քաբուլի ռազմական կորպուսի հրամանատար։ Ինտերպոլը նրան համարում էր պաշտպանության նախարարի տեղակալ։
2010 թվականի փետրվարի 8-ին ձերբակալվել է Պակիստանի հետախուզության կողմից։
2013 թվականի սեպտեմբերի 21-ին Աֆղանստանի կառավարության խնդրանքով վաղաժամկետ ազատ է արձակվել Պակիստանի բանտից ։
2021 թվականի օգոստոսի 15-ին Աֆղանստանի կառավարական ուժերի վրա «Թալիբան» շարժման հաջող հարձակումից հետո, երբ երկրի կառավարությունը տապալվեց և նախագահ Աշրաֆ Հանին փախավ երկրից, երկրի վրա վերահսկողությունն անցավ Աբդուլ Ղանի Բարադարին։
2021 թվականի օգոստոսի 17-ին Բարադարը, 2001 թվականին «Թալիբանի» առաջին կառավարության անկումից հետո առաջին անգամ, վերադարձել է Աֆղանստան։
2021 թվականի սեպտեմբերի 3-7-ը եղել է Աֆղանստանի Իսլամական Էմիրության կառավարության ղեկավարը։
2021 թվականի սեպտեմբերի 7-ից Աֆղանստանի Իսլամական Էմիրության փոխվարչապետի պաշտոնակատարն է։


== Ծանոթագրություններ ==
Սենտ Մարի դը լա Մեր

Սենտ Մարի դը լա Մեր (ֆր.՝ Saintes-Maries-de-la-Mer), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2012 թվականի դրությամբ կազմում է 2495 մարդ, բնակչության խտությունը` 6.66 մարդ/կմ²։ Բնակավայրը զբաղեցնում է 374.61 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մարսել քաղաքից` 80 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1509 աշխատունակ (15-64 տարեկան)  բնակիչ, որոնցից ակտիվ էին 1046-ը, իսկ ոչ ակտիվները` 463։ Ակտիվության ցուցանիշը կազմում է 69,3 %։ 1046 աշխատունակ մարդկանցից աշխատել է 843 անձ (440 տղամարդ և 403 կին)։ Գործազուրկ են եղել 203 անձ (81 տղամարդ և 122 կին)։ 463 անաշխատունակներից 80-ը եղել են աշակերտներ կամ ուսանողներ, 179-ը` թոշակառուներ, իսկ 204-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շապադա դի Արեյա

Շապադա դի Արեյա (պորտ.՝ Chapada de Areia), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Ռիու Ֆորմոզուի գավառի կազմի մեջ։ Բնակչությունը կազմում է 1184 մարդ՝ 2006 թվականի տվյալներով։ Գրավում է 659,244 կմ2 տարածք։ Բնակչության խտությունը՝ 1,8 մարդ/կմ²։


== Պատմություն ==
Քաղաքը հիմնադրվել է 1996 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 3.849.395,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.147,50 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,696 (տվյալները՝ ՄԱԿ-ի զարգացման ծրագրի)։
Ջերմաչափություն

Ջերմաչափություն, կիրառական ֆիզիկայի բաժին, որը զբաղվում է ջերմաստիճանի չափման մեթոդների ու միջոցների մշակման հարցերով։ Ջերմաչափությունը նաև չափագիտության բաժին է, որի խնդիրներից են ջերմաստիճանային չափումների միասնականության ու ճշգրտության ապահովումը, ջերմաստիճանային ցուցնակների և էտալոնների ստեղծումը, ջերմաստիճանի չափման սարքերի աստիճանավորման ու ստուգման մեթոդների մշակումը։ Ջերմաստիճանը հնարավոր չէ անմիջականորեն չափել։ Նրա փոփոխությունն արտահայտվում է մարմինների ֆիզիկական այն հատկությունների (ծավալ, ճնշում, էլեկտրական դիմադրություն, էլեկտրաշարժ ուժ, ճառագայթման ինտենսիվություն և այլն) փոփոխությամբ, որոնք ջերմաստիճանի հետ կապված են որոշակի օրինաչափություններով։ Ուստի ջերմաստիճանի չափման մեթոդներն ըստ էության հանգում են թվարկված ջերմաչափական հատկությունների չափման մեթոդներին։ Կոնկրետ մեթոդի կամ սարքի մշակման ժամանակ անհրաժեշտ է ընտրել ջերմաչափական այնպիսի նյութ, որի համապատասխան հատկությունը լավ վերարտադրվում է և նկատելիորեն փոփոխվում ջերմաստիճանի հետ։ Ջերմաստիճանի չափման համար (ցանկացած մեթոդի դեպքում) անհրաժեշտ է ընտրել նաև ջերմաստիճանային ցուցնակ։ 


== Ջերմաչափության մեթոդներ ==
Ջերմաստիճանի չափման մեթոդները բազմազան են․ դրանք կախված են օգտագործվող սարքերի՝ ջերմաչափերի և պիրոմետրերի գործողության սկզբունքից, չափվող ջերմաստիճանների տիրույթից, չափումների պայմաններից ու պահանջվող ճշգրտությունից։ Այդ մեթոդները կարելի է բաժանել երկու հիմնական խմբի, կոնտակտային մեթոդներ (դա հենց բուն ջերմաչափությունն է) և անկոնտակտ մեթոդներ (ճառագայթման ջերմաչափություն կամ պիրոմետրիա)։ 


=== Կոնտակտային մեթոդներ ===
Չափման կոնտակտային մեթոդների համար ընդհանուրն ու էականը այն է, որ միջավայրի ջերմաստիճանը չափող յուրաքանչյուր սարք պետք է ջերմային հավասարակշռության մեջ գտնվի միջավայրի հետ, այսինքն՝ ունենա վերջինիս ջերմաստիճանը։ Ջերմաստիճանի չափման սարքերի հիմնական հանգույցներն են՝ զգայուն տարրը, որը դրսևորում է ջերմաչափական հատկությունը և վերջինիս թվային արժեքները որոշող չափիչ սարքը։ Չափիչ սարքերը՝ մանոմետրերը, պոտենցիոմետրերը, չափիչ կամրջակները, միլիվոլտմետրերը են, կոչվում են երկրորդային սարքեր։ Ջերմաստիճանի չափման ճշգրտությունը կախված է երկրորդային սարքերի ճշգրտությունից։ Տեխնիկական կիրառության ջերմաչափերը սովորաբար առանձին-առանձին չեն աստիճանավորվում, այլ դրանց կցվում են համապատասխան երկրորդային սարքեր, որոնց ցուցնակներն աստիճանավորվում են հենց°C-ով։ 


=== Անկոնտակտ մեթոդներ ===
Ցածր և գերցածր ջերմաստիճանային տիրույթներում, չաւիման սովորական մեթոդներից բացի, կիրառում են նաև յուրահատուկ մեթոդներ, դրանցից են մագնիսական ջերմաչափությունը, ϒ-ճառագայթման անիզոտրոպության և Մյոսբաուերի էֆեկտի ջերմաստիճանային կախման վրա հիմնված մեթոդները և այլն։ Գերցածր ջերմաստիճանների տիրույթում ջերմաչափության հիմնական դժվարությունը միջավայրի և ջերմաչափի միջև ջերմային կոնտակտի ստեղծումն է։ Ջերմաստիճանային չափումների միասնականությունն ու ճշգրտությունն ապահովում է ջերմաստիճանի միավորի՝ կևինի պետական էտալոնը։ 


== Ծանոթագրություններ ==
Նիկոլայ Աբալկին

Նիկոլայ Աբալկին (ռուս.՝ Абалкин, Николай Александрович, հոկտեմբերի 4 (17), 1906, Սամարա, Սամարայի նահանգ, Ռուսական կայսրություն - օգոստոսի 4, 1986(1986-08-04)), խորհրդային թատերաքննադատ, գրականագետ և լրագրող։


== Կենսագրություն ==
Ծնվել է 1906 թվականի հոկտեմբերի 4-ին (17), Ռուսական կայսրության Սամարա նահանգի Սամարա քաղաքում։ 1940 թվականին ավարտել է Ռուսաստանի թատերական արվեստի համալսարանի ռեժիսորական բաժինը, ապա որպես ռեժիսոր է աշխատել Սամարայի Մ. Գորկու անվան դրամատիկական թատրոնում։ 1942 թվականին դարձել է Խորհրդային Միության կոմունիստական կուսակցության անդամ։ 1946 թվականին ընդունվել է նոր հիմնադրված ԽՄԿԿ ԿԿ հասարակական գիտությունների ակադեմիա և դարձել է դրա առաջին շրջանավարտներից մեկը (1949)։ Այնուհետև սկսել է աշխատել «Պրավդա» թերթի խմբագրությունում, երկար տարիներ եղել է թերթի փոխտնօրեն, ղեկավարել է գրականության և արվեստի բաժինը։
Մահացել է 1986 թվականին։


== Ստեղծագործություններ ==
Նիկոլայ Աբալկինն իր գրական գործունեությունն սկսել է 1930 թվականին։
Ամսագրերում և թերթերում տպագրված նրա աշխատանքները, հոդվածներն ու ակնարկները նվիրված էին խորհրդային թատրոնի զարգացման հարցերին, նոր ներկայացումներին, ինչպես նաև` իր հայրենի երկրում և արտերկրում կատարած բազմաթիվ այցելություններից և հանդիպումներից ստացած տպավորություններին։ Նա ծանոթ և բարեկամ է եղել բազմաթիվ մշակութային գործիչների հետ, ինչը նյութ է  ծառայել նրա հիշողությունների համար («Լավ հիշատակին» 1-ին հրատարակություն, 1971)։
Աբալկինի առաջին` «Ստանիսլավսկու համակարգը և խորհրդային թատրոնը» (1950) գիրքը թարգմանվել է չեխերեն և բուլղարերեն։
Հեղինակի վերջին աշխատանքը դարձել է վրացական գրականությանը նվիրված «Վրաստանի աշխարհը» մենագրությունը, որը տպագրվել է 1985 թվականին Թբիլիսիում։


== Մրցանակներ ==
Աշխատանքային կարմիր դրոշի 3 շքանշան  (04.05.1962, 11.11.1966, 18.10.1976)
Մեդալներ


== Մատենագրություն ==
Система Станиславского и советский театр. — М.: Искусство, 1950. — 318 с.
О творческом методе К. С. Станиславского. — М.: Знание, 1952. — 29 с.
Кругозор драматурга: заметки театрального критика. — М.: Советский писатель, 1957. — 137 с.
Художник и революция: творчество Вл. И. Немировича-Данченко в советские годы. — М.: Искусство, 1962. — 298 с.
В поисках прекрасного: книга о далеких и близких путешествиях. — М.: Советский писатель, 1964. — 233 с.
Театральные горизонты. — М.: Искусство, 1964. — 363 с.
Оружие гуманизма. — М.: Советский писатель, 1970. — 189 с.
На добрую память:: Книга памятных встреч, литературных и житейских воспоминаний. — М.: Молодая гвардия, 1971. — 400 с. (2-е изд. — 1975 — 496 с.)
Факел Охлопкова. — М.: Советская Россия, 1972. — 174 с.
Театральная хроника. — М.: Всероссийское театральное общество, 1975. — 393 с.
Диалог с драматургом. — М.: Советский писатель, 1976. — 287 с.
Рассказы о театре. — М.: Молодая гвардия, 1981. — 304 с.
Диалог с актёром. — М.: Всероссийское театральное общество, 1982. — 317 с.
Мир Грузии. — Тбилиси: Хэловнева, 1985. — 147 с.


== Ծանոթագրություններ ==
Կարեն Շենաս-Դևիդ

Կարեն Շենաս-Դևիդ (անգլ.՝ Karen Shenaz David, ապրիլի 15, 1979(1979-04-15), Շիլոնգ, Հնդկաստան), կանադա-բրիտանական ծագումով դերասանուհի և երգչուհի։ Հանդիսատեսին հայտնի է «Կարիճների արքան 2։ Հերոսի վերելքը», «Բեթմեն։ Սկիզբը», «Կախարդանքի գույները» ֆիլմերից։


== Ֆիլմագրություն ==


=== Դերակատարումներ ===


== Ծանոթագրություններ ==
Զբոսաշրջությունը Սերբական Հանրապետությունում

Զբոսշրջային ներուժը Սերբական Հանրապետությունում բավականին մեծ է՝ ի շնորհիվ առկա հարուստ բնական ռեսուրսների և տեսարժան վայրերի։ Երկրում զարգացած են լեռնային զբոսաշրջությունը, սպա զբոսաշրջությունը, կրոնականը, արկածայինը և էկոլոգիականը։ Կլիմայական պայմանները փոփոխական են՝ 
Հերցեգովինայի միջերկրածովից մինչև չափավոր մայրցամաքային, որոնք գերակշռում են երկրի հյուսիսում։


== Բնության տեսարժան վայրեր ==
Առանձնանում են այպյան լեռները՝ Զելենգորա, Տրեսկավիցա, Յախորինա, Ռոմանիա, ինչպես նաև Գրմեչ, Կոզարա, Օզրեն և շատ ուրիշներ՝ հարուստ անտառներով և լճերով։ Ձմեռային մարզաձևերի համար առավել հարմարավետ է Յախորինա լեռը, որտեղ 1984 թվականին տեղի են ունեցել ձմեռային օլիմպիական խաղերի մրցությունները։ Պոսավինայի և Սեմբերիայի հովիտներում կան բերրի հողեր, իսկ Լիևչե Պոլեն, Պոդկոզարեն և Պոդգրմեչն ունեն կարստային ծագում։ Ամենավարար գետերն են Ունան, Սանան, Վրբասը, Ուկրինան, Դրինան և Տարան, հարուստ են ձկներով։
Այդ տարածքի պատմությունը գալիս է հին հռոմեական ժամանակներից և առաջին սլավոնական բնակիչներից մինչև 20-րդ դարը, նա թողել է բոլոր ազգերի բավականին մեծ քանակով մշակութա-պատմական հուշարձաններ, որոնք այստեղ ապրել են ինչ-որ ժամանակ։ Կրանիայի հենց սրտում գտնվում է Կոզարա լեռը, որի շուրջը հոսում են Ունա, Սանա, Սավա և Վրբաս գետերը։ Կոզարան հարուստ է տարբեր որսահարմար վայրի կենդանիներով և թռչուններով՝ եղնիկներ, վայրի խոզեր, աղվեսներ, ճագարներ, փասիաններ, վայրի բադեր և սալամ կաքավներ, որոնք ձմեռում են Բալկանների այդ մասում։ Լեռների բարձունքում գտնվում է Մրակովիցա հուշարձանը՝ ի հիշատակ պատերազմի զոհերի։ Փշատերև անտառները համադրվում են սաղարթավոր անտառների հետ, արոտավայրերը հարուստ են տարբեր ռեսուրսներով և տարածվում են Պոդկոզարյեի ստորոտը։
Սերբական Հանրապետությունում է «Սուտյեսկա» ազգային այգին, որտեղ աճում է Պերուչիցայի անտառը՝ 1291 հա մակերեսով հազարամյա անտառ։ Այգին անվանվել է նույնանուն գետի պատվին, որը հոսում է Զելենգորա, Լելիա, Մագլիչ և Վոլույկա լեռներով։
Սուտյեսկայի ստորոտում գտնվում է Տյենտիշտե քաղաքը՝ ժամանակակից մոթելներով, սպորտի և հանգստի կենտրոններով, արհեստական լճերով, որտեղ այցելում են բազմաթիվ զբոսաշրջիկներ։ Հանրապետության խոշորագույն քաղաքն է Բանյա Լուկան՝ վարչական, տնտեսական և կրթական կենտրոն, գտնվում է Վրբաս գետի մոտ և հայտնի է ի շնորհիվ իր հնամյա ծառուղիներով։ Բանյա Լուկայում է արտադրվում Բալկաններում հայտնի պանիրը, իսկ Կաստել ամրոցը համարվում է քաղաքի ամենահին ճարտարապետական կոթողը։ Սանի գետի հովտում՝ Պադկոզարյեում, գտնվում է Պրիեդոր քաղաքը։ Եթե շարժվենք արևելք Բանյա Լուկայից Դաբոյով, ապա այդտեղից հնարավոր է Բրչկո շարժվելով հայտնվել Բիելինայում՝ Սեմբերիի գլխավոր քաղաքում, որն այդ շրջանի տնտեսական և գյուղատնտեսական կենտրոնն է։ Սերբական Հանրապետության հարավում Զվորնիկի ուղղությամբ Դրին գետի մոտով, իսկ հետո Արևելյան—Սարաևոյից և Ֆոչուից կարելի է հայտնվել Տրեբին քաղաքում, որը երկրի ամենահարավում է։ Սրբաց քաղաքն առանձնանում է թռչնային Բարդաչա սրբավայրով։


== Վիճակագրություն ==


== Նկարներ ==

		
		
		
		
		
		
		


== Ծանոթագրություններ ==
Մենսուր Մույջա

Մենսուր Մույջա (խորվ.՝ Mensur Mujdža, մարտի 28, 1984(1984-03-28), Զագրեբ, ՀՍՖՀ), բոսնիա-խորվաթական ֆուտբոլիստ, պաշտպան։ Խաղացել է Բոսնիա և Հերցեգովինայի ազգային հավաքականում։


== Կարիերա ==


=== Ակումբային ===
Մենսուր Մույջան իր կարիերան սկսել է «Զագրեբում», որտեղ նա խաղացել է մինչև 2009 թվականը և որի կազմում անցկացրել է 135 խաղ Խորվաթիայի առաջնությունում։
2009 թվականի հունիսին Մույջան 500 հազար եվրոյով տեղափոխվել է գերմանական «Ֆրայբուրգ»։ Նոր ակումբում Մենսուրն իր նորամուտը նշել է 2009/10 մրցաշրջանի երրորդ տուրի «Բայերի» դեմ խաղում (0-5)՝ փոխարինման դուրս գալով 76-րդ րոպեին։
2011 թվականի հունվարի 12-ին Մույջան երկարաձգել է պայմանագիրը «Ֆրայբուրգի» հետ մինչև 2014 թվականը։ 2014 թվականի մայիսի 12-ին պայմանագիրը երկարաձգվել է ևս երկու տարով։
2016 թվականի օգոստոսի 26-ին Մենսուր Մույջան ազատ գործակալի կարգավիճակով տեղափոխվել է գերմանական երկրորդ Բունդեսլիգայում հանդես եկող «Կայզերսլաուտերն», որտեղ խաղացել է մեկ տարի՝ անցկացնելով 13 խաղ։ 2017 թվականի հուլիսին ավարտել է ֆուտբոլիստի կարիերան։


=== Ազգային հավաքականում ===
Խորվաթիայի երիտասարդական ազգային հավաքականում Մենսուր Մույջան անցկացրել է 8 խաղ։ 2010 թվականին նա որոշել է խաղալ Բոսնիա և Հերցեգովինայի ազգային հավաքականում, ուր առաջին անգամ հրավիրվել է 2010 թվականի մայիսին Շվեդիայի և Գերմանիայի ազգային հավաքականների հետ ընկերական խաղերին մասնակցելու համար։ 2010 թվականի օգոստոսի 10-ին Մույջան իր նորամուտն է նշել ազգային թիմում Կատարի դեմ խաղում։ 2014 թվականի մայիսին Մենսուրն ընդգրկվել է Բրազիլիայում կայացած Աշխարհի 2014 թվականի առաջնությանը մասնակցած Բոսնիայի և Հերցեգովինայի ազգային հավաքականի կազմում։


== Ծանոթագրություններ ==


== Արտաքին հղումներ ==
Պրոֆիլ «Ֆրայբուրգի» պաշտոնական կայքումArchived 2016-04-15 at the Wayback Machine.  (գերմ.)
Պրոֆիլը transfermarkt.com կայքում(անգլ.)
Անձնագիրը Fussballdaten.de- ում(գերմ.)
Պրոֆիլը Խորվաթիայի ֆուտբոլային միության կայքում
Ֆուտբոլիստի էջը soccerway.com կայքում(անգլ.)
Ֆուտբոլիստի էջը National Football Teams կայքում(անգլ.)
Բուլաժ (Օբի գավառ)

Բուլաժ (ֆր.՝ Boulages), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 229 մարդ, բնակչության խտությունը` 19.84 մարդ/կմ²։ Բնակավայրը զբաղեցնում է 11.54 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ արևելք, Շալոն ան Շամպայն քաղաքից` 55 կմ հարավ-արևմուտք, Տրուա քաղաքից` 34 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 143 աշխատունակ (15-64 տարեկան) բնակիչ, որոնցից ակտիվ էին 105-ը, իսկ ոչ ակտիվները` 38։ Ակտիվության ցուցանիշը կազմում է 73,4 %։ 105 աշխատունակ մարդկանցից աշխատել է 93 անձ (50 տղամարդ և 43 կին)։ Գործազուրկ են եղել 12 անձ (3 տղամարդ և 9 կին)։ 38 անաշխատունակներից 10-ը եղել են աշակերտներ կամ ուսանողներ, 15-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օսմանջիկ

Օսմանջիկ, քաղաք (գյուղ) պատմական Փոքր Հայքում Արևմտյան Հայաստանում, Սեբաստիայի վիլայեթի Օսմանջիկի գավառակում։ Գտնվում էր Ամասիա քաղաքից հյուսիս-արևելք


== Պատմություն ==
Հանդիսանում էր գավառակի կենտրոն և գայմագամի նստավայր: Ենթադրվում է, որ քաղաքը համապատասխանում է հին Պիմոլիսա քաղաքին:


== Բնակչություն ==
1912 թվականին ուներ 4000 բնակիչ:


== Պատմամշակութային կառույցներ ==
Քաղաքի հնագույն մասը շինված է գետի աջ աջի սեպաձև ժայռի ստորոտին: Այդ ծայռը հնում բերդ է եղել: Պահպանվել են բերդի, աշտարակների և պարսպի մնացորդները: Ժայռաբլրի արևելյան կողմում կան վիմափոր մի քանի գերեզմաններ: Քաղաքի հնությունները բյուզանդական շրջանի կառույցների մնացորդներ են։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Փոքրասիական ճագարամուկ

Փոքրասիական ճագարամուկ (լատ.՝ Allactaga euphratica), լեռնային ճագարամուկ, հնգամատ ճագարամկների ընտանիքի կաթնասուն կենդանի։ 
Տարածված է Արարատյան դաշտում, դեպի հս.՝ մինչև Շիրակի սարահարթ, Արագածի լանջերին և Փամբակի հովտում (Սպիտակի և Վանաձորի շրջակայքում)։ Հանդիպում է Կոտայքում, Սևանի ավազանում, Վայքում և Սյունիքի հյուսիսային մասերում (850-2500 մ բարձրություններում)։


== Արտաքին կառուցվածք ==
Մարմնի երկարությունը մինչև 150 մմ է, պոչինը՝ մինչև 240 մմ, կենդանի զանգվածը՝ մինչև 115 գ։ Մեջքն ու գլուխը գորշաօքրայագույն են, կողքերը՝ ավելի բաց գույնի, կոկորդը, կուրծքն ու փորը՝ սպիտակ։ Ցեղի մյուս տեսակներից տարբերվում է համեմատաբար կարճ ականջներով և պոչի սև-սպիտակ վրձնիկի սկզբնամասում օքրայագույն հատվածով։


== Կենսակերպ ==
Ամենուրեք քչաքանակ է։ Ապրում է կիսաանապատային, լեռնատափաստանային և ենթալպյան բազմազան կենսավայրերում՝ գերադասելով օշինդրայիև կամ տարազգի բուսականության խմբակցություններով հարուստ տարածքները։ Խուսափում է խիտ ու բարձր խոտածածկով տեղանքներից։ Բնակվում է մինչև 2 մ երկարություն և 80 սմ խորությամբ ստորգետնյա բներում։ Գործունյա է մթնշաղին և գիշերը։ Հոկտեմբերից մինչև մարտ ձմեռային քուն է մտնում։


== Սննդառություն ==
Սնվում է հիմնականում սերմերով (մինչև նրանց հասունանալը), բույսերի վերև ստորգետնյա մասերով։


== Բազմացում և զարգացում ==
Բազմանում է տարին 1 անգամ, ունենում 2-8 ձագ։ 
Համաճարակաբանական նշանակություն չունի։
Թխում

Թխում, սննդամթերքի պատրաստման մեթոդ է, տեղի է ունենում սովորաբար ջեռոցում, բայց կարող է պատրաստվել  տաք մոխրի մեջ կամ տաք քարերի վրա։ Ամենատարածված թխած ապրանքը հացն է, բայց շատ այլ տեսակի ուտելիքներ կարելի է թխել։ Ջերմությունը աստիճանաբար փոխանցվում է տորթերի, թխվածքաբլիթների և հացի կտորների մակերևույթից դեպի կենտրոն։ Երբ ջերմությունը անցնում է խմորի միջով, այն  խմորները վերածում է թխած ապրանքների ։ Թխումը կարող է զուգակցվել գրիլի հետ՝ ստեղծելով հիբրիդային խորովածի տարբերակ՝ օգտագործելով երկու մեթոդները միաժամանակ կամ մեկը մյուսի հետևից։ Թխումը կապված է խորովածի հետ, քանի որ որմնադրությանը պատկանող վառարանի գաղափարը նման է ծխի փոսի գաղափարին։
Ավանդաբար թխում են տանը՝ ամենօրյա կերակուրների համար, ինչպես նաև հացաբուլկեղեններում և ռեստորաններում, տեղական սպառման համար։ Երբ արտադրությունը արդյունաբերականացված էր, թխումը ավտոմատացվում էր խոշոր գործարանների մեքենաների միջոցով։ Թխելու արվեստը մնում է հիմնարար հմտություն և կարևոր է սնուցման համար, քանի որ հացաբուլկեղենը, հատկապես հացը, սովորական և կարևոր մթերք են ինչպես տնտեսական, այնպես էլ մշակույթային տեսանկյունից։ Հացաբուլկեղեն պատրաստողին որպես մասնագիտություն կոչվում է հացթուխ։ Համապատասխան նշումով, հրուշակագործը նա է, ով սովորել է խմորեղենի, տորթերի, աղանդերի, հացի և այլ թխած ապրանքներ պատրաստելու արվեստում։


== Սնունդ և տեխնիկա ==
Բոլոր տեսակի մթերքները կարելի է թխել, բայց որոշները պահանջում են հատուկ խնամք և պաշտպանություն ուղղակի ջերմությունից։ Այս պաշտպանությունն ապահովելու համար մշակվել են տարբեր տեխնիկա։
Հացից բացի, թխում են թխվածքաբլիթներ, խմորեղեն, կարկանդակներ, տորթեր, քիշեր, թխվածքաբլիթներ,  կրեկերներ, պրետզելներ և այլն։ Այս հանրաճանաչ իրերը միասին հայտնի են որպես «թխված ապրանքներ» և հաճախ վաճառվում են հացաբուլկեղենի խանութում,  որտեղ տեղափոխվում է միայն թխված ապրանքներ, կամ շուկաներում, մթերային խանութներում, ֆերմերների շուկաներում կամ այլ վայրերում։
Միսը, ներառյալ խաշած միսը, օրինակ՝ խոզապուխտը, նույնպես կարելի է թխել, բայց թխումը սովորաբար վերապահված է մսի բոքոնների, ամբողջական մսի ավելի փոքր կտորների կամ ամբողջական մսի համար, որը պարունակում է լցոնում կամ ծածկույթ, ինչպիսիք են հացի փշրանքները։ Որոշ մթերքներ թխման ընթացքում շրջապատված են խոնավությամբ, փակ թավայի հատակին դնելով փոքր քանակությամբ հեղուկ, օրինակ՝ ջուր կամ արգանակ և թողնելով, որ այն գոլորշի դառնա սննդի շուրջը։


== Թխում հին ժամանակներում ==
Թխելու ամենավաղ հայտնի ձևը տեղի է ունեցել, երբ մարդիկ վերցրել են վայրի խոտի հատիկներ, թրջել ջրի մեջ և խառնուրդը տրորել արգանակի նման մածուկի։ Աշխարհի ամենահին վառարանը հայտնաբերվել է Խորվաթիայում։ Հին եգիպտացիները հաց էին թխում խմորիչով, որը նրանք նախկինում օգտագործում էին գարեջուր պատրաստելու համար :


== Ս արքավորումներ ==
Առևտրային շատ վառարաններ հագեցած են երկու ջեռուցման տարրերով՝ մեկը թխելու համար, որն օգտագործում է կոնվեկցիա և ջերմային հաղորդակցություն՝ կերակուրը տաքացնելու համար, և մեկը՝ եփելու կամ խորովելու համար՝ տաքացնելով հիմնականում ճառագայթման միջոցով։ Մեկ այլ սարքավորում, որը դեռ օգտագործվում է թխելու համար, հոլանդական վառարանն է։ Ասիական մշակույթները ընդունել են գոլորշու զամբյուղներ՝ թխելու էֆեկտ ստեղծելու համար, միաժամանակ նվազեցնելով անհրաժեշտ ճարպի քանակը։


== Ծանոթագրություններ ==
Դրուժնոսելե (այլ կիրառումներ)

Դրուժնոսելե, կարող է վերաբերել՝

Դրուժնոսելե - գյուղ Ռուսաստանի Լենինգրադի մարզի Գատչինսկի շրջանի կազմում։
Դրուժնոսելե - գյուղ Ռուսաստանի Լենինգրադի մարզի Վիբորգսկի շրջանի կազմում։